**VATNASET**

Høgdemeter over havet: Ca 490 m.

Lengde: Omlag 2,5 km frå Strindeskleiv.

Tid: ca 45 min ein veg.

Gradering: Noko stigning opp Almenningsbrekkene frå Strindeskleiv, elles lett veg innover til -og ned langs- vatnet.

Vegskildring: Ta av frå Fylkesveg 13 mot Espeland (Ulvikhøgda) og mot høgre til Velken og Vindal. Fortsett oppover og ta av mot høgre over ferista og køyr til parkeringsplassen på Srindeskleiv ca 8-9 km Stølen tilhøyrer Haugse. Vegen går frå Strindeskleiv etter Almenningsvegen om Litlastøl og vidare ned mot elva og langs Vatnasetvatnet til stølen i inste enden av vatnet. Rett heimom vatnet passerar ein Prestjuklane (sjå under). Ein kan sjølvsagt starta turen frå Haugse med ein del stigning etter den gamle stølsvegen mot Strindeskleiv. Turkasse ved vegen.

**RUNDTUR OM MÅVOTNO, VATNASET OG LITLASTØL**

Høgd: Høgste punktet over Rusta er ca 500 m.o.h.

Veglengd: Omlag 7 km.

Tid: 2,5 – 3 timar.

Gradering: Avhengig av kva veg ein går, er det ein del stigning opp Almenningsbrekkene og på båe sider av Rusta, men det må reknast som ein lett rundtur.

Kortaste vegen (stølsvegen) til kvar av desse stølane er omskriven over.

Rundturen kan du starta anten på Heiane ovanfor Tveito og gå mot Måvotno, eller på Strindeskleiv innanfor Vindal og gå mot Litlastøl og Vatnasete. Ein kan også sjølvsagt gå frå Heiane til Strindeskleiv først, eller omvendt.

Strekninga mellom Måvotno og Vatnasete har stort sett synleg sti etter den gamle tingvegen frå Ulvik over høgda Rusta. Kortaste vegen går ned/opp ved Lomtjørn. Men ein kan følja tingvegen/Almenningsvegen etter høgda lenger inn og kryssa dalen og bekken i Bekkjadalen innanfor Vatnasete. Gåtid 30 min til ein time mellom Måvotno og Vatnasete. Hugs å ta til venstre frå traktorvegen over turkassen om du går frå Måvotno. Vegen mellom Heiane og Strindeskleiv går i meir myrlendt område via brua over Tveitaelva og til/frå ljosløypa som ein følgjer eit stykke nær Strindeskleiv. Det tek knappe halvtimen å gå mellom desse parkeringsplassane.

GOD TUR!